Hvis du har mulighet til å sette av penger til barnas fremtid, må du ta stilling til hvordan du skal spare. For mange står valget mellom tradisjonell høyrentekonto i bank eller fond. Fordelen med banksparing er at det er veldig trygt. De siste årene har imidlertid det lave rentenivået ført til at penger på bankkonto har blitt mindre verdt når vi justerer for skatt og inflasjon.Sparing til barn skjer ofte over en lang periode, og med lang sparehorisont bør du plassere pengene i aksjefond. Det er mer risikabelt enn banksparing, men historien viser at aksjefondene gir mye bedre avkastning ved langsiktig sparing.